ΓΡΑΠΤΗ ΕΡΩΤΗΣΗ P-0443/03

υποβολή: Jos Salafranca Snchez-Neyra (PPE-DE) προς την Επιτροπή

(13 Φεβρουαρίου 2003)

Θέμα: Αποχώρηση των ξένων στρατιωτικών δυνάμεων στη Λαϊκή Δημοκρατία του Κονγκό (ΛΔΚ)

Σύμφωνα με πληροφορίες και μαρτυρίες των ΜΚΟ οι οποίοι αναπτύσσουν δραστηριότητα στο έδαφος της Λαϊκής Δημοκρατίας του Κονγκό (ΛΔΚ), η κατάσταση στη χώρα αυτή είναι ανησυχητική. Υπάρχουν ενδείξεις ότι η αποχώρηση των ξένων στρατευμάτων που είχαν ενεργοποιηθεί τον τελευταίο καιρό στη ΛΔΚ, δεν έχει ολοκληρωθεί και ότι ορισμένα από τα στρατεύματα αυτά εξακολουθούν να είναι παρόντα στη χώρα. Εάν τα γεγονότα αυτά επιβεβαιωθούν, είναι εύκολο να συναχθεί επιδείνωση του ήδη ευαίσθητου κλίματος ασφάλειας, πέρα από το ότι αναστέλλεται, τουτέστιν παρεμποδίζεται, η ομαλοποίηση της πολιτικής κατάστασης στη ΛΔΚ μέσα από μια γενική πολιτική συμφωνία. Επιπλέον,ποστηρίζεται, επίσης, ότι η εντολή της Αποστολής των Ηνωμένων Εθνών στη Λαϊκή Δημοκρατία του Κονγκό (MONUC) δεν θα αρκούσε ώστε να διαδραματίσει αποτελεσματικό ρόλο στην αποκατάσταση της ομαλότητας και στη δημιουργία κλίματος σταθερότητας και ασφάλειας. Τα γεγονότα αυτά δεν θα μπορούσαν παρά να περιπλέξουν ακόμη περισσότερο τη δεινή ανθρωπιστική κατάσταση στην οποία θα περιερχόταν η χώρα.

Έχει η Επιτροπή ενδείξεις ότι η αποχώρηση των ξένων στρατευμάτων από τη ΛΔΚ δεν είναι ολοκληρωτική και οριστική·

Θεωρεί η Επιτροπή ότι θα πρέπει να ενισχυθεί ο χαρακτήρας της εντολής της MONUC και να αυξηθεί ο αριθμός των ανδρών της προκειμένου να διαδραματίσει αποτελεσματικό ρόλο στην αποκατάσταση της ομαλότητας στην ΛΔΚ·

Ποιά είναι η ανάλυση της Επιτροπής για την κατάσταση και τί μέτρα προτίθεται να λάβει για να αντιμετωπιστεί η κρίσιμη ανθρωπιστική κατάσταση που επικρατεί στη χώρα·

Απάντηση του κ. Nielson εξ ονόματος της Επιτροπής

(11 Μαρτίου 2003)

Η Επιτροπή επιθυμεί ναπενθυμίσει ότι μετά τηνπογραφή των συμφωνιών κατάπαυσης του πυρός της Λουζάκα και την ανάπτυξη της MONUC, αυτή η τελευταία ανέλαβε να εκπληρώσει τους στόχους της εντολής της:

- Επιτήρηση της εφαρμογής της συμφωνίας κατάπαυσης του πυρός και έρευνα για τις παραβιάσεις της κατάπαυσης του πυρός·

- Επιθεώρηση και έλεγχος της αποχώρησης και της αναδίπλωσης των στρατιωτικών δυνάμεων των μερών πουπέγραψαν τις συμφωνίες της Λουζάκα.

Εξάλλου, μετά τηνπογραφή της συμφωνίας της Πρετόρια μεταξύ της Λαϊκής Δημοκρατίας του Κονγκό (ΛΔΚ) και της Ρουάντα, τον Αύγουστο 2002, συμφωνήθηκε η δημιουργία ενός μηχανισμού ελέγχου της εφαρμογής της συμφωνίας, ο οποίος αποκαλείται επίσης τρίτο μέρος και απαρτίζεται από τα Ηνωμένα Έθνη και την Νότια Αφρική που έχει την προεδρία της Αφρικανικής Ένωσης.

Δεδομένου ότι η Επιτροπή δεν διαθέτει ανεξάρτητηπηρεσία πληροφοριών, δεν έχει λόγο να αμφισβητεί ότι η απόσυρση των ξένων δυνάμεων από το έδαφος της ΛΔΚ δεν πραγματοποιήθηκε ολοκληρωτικά, όπως ανέφεραν οι θεσμικοί μηχανισμοί ελέγχου που δημιούργησε η διεθνής κοινότητα.

Η Επιτροπή θεωρεί ότι η εντολή της MONUC, της οποίας η στρατιωτική δύναμη αυξήθηκε σε 8 700 άτομα με την απόφαση 1445 της 4ης Δεκεμβρίου 2002 του Συμβουλίου Ασφαλείας των Ηνωμένων Εθνών, θα μπορούσε να ενισχυθεί για να μπορέσει η αποστολή των Ηνωμένων Εθνών να διαδραματίσει πιο ενεργό και αποτελεσματικό ρόλο στη διαδικασία της ειρήνευσης και της εθνικής συμφιλίωσης,περβαίνοντας τον σημερινό της ρόλο ως απλού παρατηρητή. Εντούτοις, η ενίσχυση της εντολής της MONUC εμπίπτει στην αρμοδιότητα του Συμβουλίου Ασφαλείας των Ηνωμένων Εθνών και η Επιτροπή δεν έχει καμία δυνατότητα παρέμβασης.

Δεδομένης της πολυπλοκότητας της κατάστασης, η Επιτροπή εφαρμόζει επί του παρόντος πρόγραμμα συνεργασίας που αποσκοπεί αφενός στην προώθηση της εθνικής συμφιλίωσης, της επανενοποίησης της χώρας και της δημιουργίας μιας μεταβατικής δημοκρατικής δομής που θα καταλήξει σε ελεύθερες και διαφανείς εκλογές, και αφετέρου στη βελτίωση των συνθηκών διαβίωσης των πληγέντων πληθυσμών.

Δεδομένου του επείγοντος χαρακτήρα της κατάστασης και εντός των ορίων των διαθέσιμων μέσων, η Επιτροπή, με παρέμβαση τηςπηρεσίας της για την ανθρωπιστική βοήθεια (ECHO), έχει ήδη θεσπίσει όλα τα απαραίτητα μέτρα για την αντιμετώπιση της δύσκολης κατάστασης της χώρας. Εδώ και μερικά έτη, η ΛΔΚ είναι πράγματι η κυριότερη δικαιούχος χώρα της ανθρωπιστικής βοήθειας της Επιτροπής, η οποία μόλις αποφάσισε να χορηγήσει ποσό 35 εκατομμυρίων ευρώ για το 2003.